smcproject/ml-wiki-sentences huggingface dataset:
അവിടെനിന്നും കണ്ടെത്തിയ ചെമ്മരത്തിയെ വിവാഹവും കഴിച്ചു.
കുടകുപടയോട് മല്ലിട്ട് ജയിച്ച മന്ദപ്പന്റെ കഥയാണു കതിവനൂർ വീരൻ പറയുന്നത്.
കുരിക്കൾ തെയ്യം
കതിവനൂർ വീരനോടൊപ്പം കെട്ടിയാടുന്ന തെയ്യമാണ് കുരിക്കൾ തെയ്യം .
കൂടാളി നാട്ടിലെ കുഞ്ഞിരാമനെന്ന യോഗിയാണ് കുരിക്കൾ തെയ്യമായി മാറിയത്.
നാറ്റേഴും നടന്ന് മന്ത്രവാദവും വൈദ്യവും എഴുത്തും യോഗവും പഠിച്ച് കേളികേട്ട കുരിക്കളുടെ (ഗുരുക്കൾ) സഹായം നാടുവാഴിത്തമ്പ്രാനു ലഭിക്കാനിടയായി.
കൈനിറയെ സമ്മാനങ്ങളും സ്ഥാനമാനങ്ങളും ലഭിച്ച് കുരിക്കളെ അസൂയാലുക്കൾ മറഞ്ഞിരിന്ന് ജീവനപഹരിച്ചു.
ആ സമയത്തെ വിലാപം കേട്ട കതിവനൂർ വീരൻ കുരിക്കളെ തെയ്യമാക്കി മാറ്റി കൂടെ കൂട്ടുകയായിരുന്നു.
മുത്തപ്പൻ മടപ്പുരയ്ക്ക് വലംവെയ്ക്കുന്ന മുത്തപ്പൻ വെള്ളാട്ടം
പറശിനിക്കടവ് മുത്തപ്പൻ ക്ഷേത്രത്തിൽ നടക്കുന്ന തെയ്യാട്ടം തീയ സമുദായവുമായി ബന്ധപ്പെട്ടുകിടക്കുന്നു .
മുത്തപ്പൻ മടപ്പുരകളിലെയൊക്കെ മടയൻ എന്ന സ്ഥാനീയൻ തീയസമുദായക്കാരനായിരിക്കും.
തെയ്യം കെട്ടുന്നത് വണ്ണാൻ സമുദായക്കാരാണ്.
കുടുംബത്തിലെ അമ്മയുടേയോ അച്ഛന്റെയോ ജ്യേഷ്ഠനെ വിളിക്കുന്ന പേരാണു മുത്തപ്പൻ.
തെയ്യവും ആ പേരിൽ തന്നെയാണറിയപ്പെടുന്നത്.
കാരണവർ സ്ഥാനത്തിരിക്കുന്ന മുത്തപ്പുനുള്ള പ്രധാന നൈവേദ്യം കള്ളും , റാക്കും , മത്സ്യവും ചെറുപയറും ഒക്കെയാണ്.
എല്ലാ ജാതി മതസ്ഥർക്കും പ്രവേശനമനുവദിക്കുകയും ഭക്ഷണം കൊടുക്കുകയും ചെയ്യുന്ന ഈ ക്ഷേത്ര സമുച്ചയം ബുദ്ധമത ക്ഷേത്രങ്ങളെ അനുസ്മരിപ്പിക്കും വിധമുള്ളതാണ്.
സമൂഹത്തിലെ ഉച്ചനീചത്വങ്ങളിൽ പുകയുന്നവരുടേയും സാധാരണക്കാരുടേയും പാവപ്പെട്ടവരുടേയും ആശ്രിതവത്സലനായാണ് മുത്തപ്പന്റെ വിളയാട്ടം.
പ്രാട്ടറസ്വരൂപത്തിലും കോലത്തു നാട്ടിലും കുടകിലും നിറഞ്ഞുനിൽക്കുന്ന ജനകീയദൈവമായ മുത്തപ്പൻ അന്യദേശക്കാർക്ക് അത്ര സുപരിചിതനല്ല.
മദ്യവും മത്സ്യവും നിവേദ്യമായി നേദിക്കുന്ന ക്ഷേത്രത്തിൽ ബ്രാഹ്മണരുടെ പൂജകളും നടത്താറുണ്ട്.
മറ്റു തെയ്യങ്ങൾ
തീയരുമായി ബന്ധപ്പെട്ടു കിടക്കുന്ന തെയ്യങ്ങളുടെ ലിസ്റ്റാണിത്.
ചിലതൊക്കെ വിട്ടുപോയിട്ടുണ്ട്.
മിക്കതെയ്യങ്ങൾക്കും ലേഖങ്ങളും ഉണ്ട്.
തീയരുടെ മറ്റു പ്രധാന തെയ്യങ്ങൾ രക്തചാമുണ്ഡി ധൂമാഭഗവതി ഗുളികൻ ദൈവച്ചേകവൻ കണ്ടനാർകേളൻ അണീക്കര ഭഗവതി കുണ്ടോർചാമുണ്ഡി ഉച്ചിട്ട പൊട്ടൻ തെയ്യം ദണ്ഡ്യങ്ങാനത്ത്‌ ഭഗവതി പ്രമാഞ്ചേരി ഭഗവതി പിതൃവാടിച്ചേകവർ ആര്യപൂമാല ഭഗവതി ഉച്ചൂളിക്കടവത്ത്‌ ഭഗവതി വേട്ടക്കൊരുമകൻ തണ്ടാർശ്ശൻ ആര്യപൂമാരുതൻ ദൈവം പയ്യമ്പള്ളി ചന്തു തായ്‌പരദേവത കോരച്ചൻ പടക്കത്തി ഭഗവതി പാടിക്കുറ്റിയമ്മ പോർക്കലി ഭഗവതി വെട്ടുചേകവൻ നിലമംഗലത്ത്‌ ഭഗവതി ചുഴലിഭഗവതി കാരൻ ദൈവം തുളുവീരൻ പറമ്പത്ത്‌‌ ഭഗവതി കളരിവാതുക്കൽ ഭഗവതി ആര്യപ്പൂങ്കന്നി കുടിവീരൻ കാലിച്ചേകവൻ നാഗകന്നി ആര്യക്കര ഭഗവതി പുതുച്ചേകവൻ പാലോട്ട്‌ ദൈവത്താർ കൂടൻ ഗുരുക്കന്മാർ ആലി തെയ്യം ശൂലകുഠാരിയമ്മ (മരക്കലത്തമ്മ) അണ്ടലൂർ ദൈവത്താർ കാലിച്ചാൻ തെയ്യം കരക്കക്കാവ്‌ ഭഗവതി ആയിറ്റി ഭഗവതി ചീറുംബ നാൽവർ തൂവക്കാളി കുട്ടിച്ചാത്തൻ പുലിച്ചേകവൻ ഇളംകരുമകൻ അതിരാളം വിഷകണ്ഠൻ വീരഭദ്രൻ പാടാർകുളങ്ങര ഐവർ ബപ്പൂരൻ തെക്കൻ കരിയാത്തൻ ആദിമൂലിയാടൻ ദൈവം പടിഞ്ഞാറെ ചാമുണ്ഡി അങ്കക്കാരൻ തോട്ടുംകര ഭഗവതി അകത്തൂട്ടിച്ചേകവൻ മടയിൽ ചാമുണ്ഡി പാടാർക്കുളങ്ങര വീരൻ പാലന്തായി കണ്ണൻ പാടി പടിഞ്ഞാർപ്പുറത്തമ്മ കുറത്തിയമ്മ പൂക്കുട്ടിച്ചാത്തൻ എടലാപുരത്ത്‌ ചാമുണ്ഡി നാർക്കുളം ചാമുണ്ഡി പൂതാടി പുല്ലോളിത്തണ്ടയാൻ ചിത്രശാല തീയ്യരുടെ ചിത്രങ്ങൾ A group of Tiyyar men's A group of Tiyyar men's Squad of Thiyars from the Royal Procession of Sree Rama Deivathar at Kanathur Temple.
Traditional ornaments used by Nair-Tiyar females in the region of Malabar and Canara.1896 The traditional attire of Thiyyar (Tiyya) Bridegroom and companions who dressed as warriors and holding raised sword in their right hand ,in 1912 Typical Thiyar House, German Photography 1921.
Typical Thiyar House, German Photography 1921.
മലബാറിലെ ഒരു ദിവാൻ പദവിയേറ്റ തീയ്യർ മലബാറിലെ ഒരു ദിവാൻ പദവിയേറ്റ തീയ്യർ Tiyar males തീയ്യർ സ്ത്രീകൾ 1921കളിൽ ഒരു തീയ്യർ സ്ത്രീ സാരിയാണിഞ്ഞ തീയ്യർ പുരുഷൻ ജർമൻ നാസി ചിത്രം ഒരു തീയർ സ്ത്രീ 1921 തീയർ പുരുഷൻ 1921 Tiyar man 1921 german photography AWife of a Thiyar Farmer Young Tiyar boy ബ്രിട്ടീഷ് ഭരണകാലത്തെ ഒരു തീയ്യർ സ്ത്രീ 1921 German photography Young Tiyan Man ബ്രിട്ടീഷ് ഭരണകാലത്തെ തീയ്യർ മുടി വളർത്തിയിട്ടില്ലാത്ത ഒരു തീയ്യർ സാരി അണിഞ്ഞ മൂക്ക് കുത്തിയ ഒരു തീയ്യർ സ്ത്രീ പ്രമുഖർ ആരോമൽ ചേകവർ - പതിനഞ്ചാം നൂറ്റാണ്ടിൽ ജീവിച്ചിരുന്ന ഒരു യോദ്ധാവും വീര നായകനും കൂടിയായിരുന്നു.
ചന്തു ചേകവർ - പതിനഞ്ചാം നൂറ്റാണ്ടിൽ ജീവിച്ചിരുന്ന ഒരു യോദ്ധാവ്.
കുറൂളി ചേകോൻ - ജന്മികൾക്ക്  എതിരെ ഇരുപതാം നൂറ്റാണ്ടിൽ പോരാടി മരിച്ച ഒരു വീര നായകൻ.
പയ്യമ്പള്ളി ചന്തു - പഴശ്ശി രാജയുടെ പഠതലവനായ യോദ്ധാവ്.
ഉണ്ണിയാർച്ച - പതിനഞ്ചാം നൂറ്റാണ്ടിൽ ജീവിച്ചിരുന്ന ഒരു വീര നായിക.
അരിങ്ങോടർ ചേകവർ - വടക്കൻ കേരളത്തിൽ ജീവിച്ചിരുന്ന ഒരു യോദ്ധാവ്.
പുല്ലമ്പിൽ ശങ്കരൻ മൂപ്പൻ - പഴശ്ശിരാജയുടെ സേനാതലവൻ, ബ്രിട്ടീഷുകാർക്ക് എതിരെ പോരാടിയ ഒരു പ്രമുഖൻ.
ചെറായി പണിക്കന്മാർ - സാമൂതിരിയുടെ തീയ്യർ പടയുടെ നേതൃത്വം വഹിച്ചവർ.
കാരായി കൃഷ്ണൻ ഗുരുക്കൾ - പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു പണ്ഡിതൻ.
നരിക്കുനി ഉണ്ണിരിക്കുട്ടി വൈദ്യൻ - പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു പണ്ഡിതനും എഴുത്തുകാരനും.
കക്കുഴി കുഞ്ഞിബാപ്പു ഗുരുക്കൾ - പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു എഴുത്തുകാരൻ.
മാടായി മന്ദൻ ഗുരുക്കൾ ഊരാച്ചേരി ഗുരുനാഥന്മാർ - പതിനെട്ടാം നൂറ്റാണ്ടിൽ ജീവിച്ചിരുന്ന പണ്ഡിതന്മാർ, ഹെർമൻ ഗുണ്ടർട്ടിനെ മലയാളവും, സംസ്‌കൃതവും പഠിപ്പിച്ചവർ.
കെ. കൃഷ്ണൻ - മലബാറിലെ ദിവാൻ പദവിയിൽ ഇരുന്നിരുന്ന ഒരു വ്യക്തി.
കെ. ഗോവിന്ദൻ - പുതുകോട്ട എന്ന ബ്രിട്ടീഷ് ടെറിറ്ററി ഭരിച്ചിരുന്ന ഒരു ദിവാൻ.
കെ. ജാനകി അമ്മാൾ -ബ്രിട്ടീഷ് ഇന്ത്യയിൽ ശാസ്ത്രവിഷയത്തിൽ ഡോക്ടറേറ്റ് (ഡി.എസ്സി.,D.Sc) നേടിയ ചുരുക്കം ഇന്ത്യൻവനിതകളിലൊരാൾ കോട്ടക്കൽ കണാരൻ ഗുരുക്കൾ - കളരിപ്പയറ്റിലെ ദ്രോണാചാര്യൻ എന്നാണ് അറിയപ്പെടുന്നത്.
മീനാക്ഷി അമ്മ ഗുരുക്കൾ - കോഴിക്കോട് വടകര കടത്തനാടൻ കളരിസംഘത്തിലെ ആയോധനകലാ വിദഗ്ദ്ധയാണ് മീനാക്ഷിയമ്മ ഗുരുക്കൾ.
2017 ൽ പത്മശ്രീ പുരസ്കാരം ലഭിച്ചു ചൂരയിൽ കണാരൻ - ഇന്ത്യയിലെ ആദ്യത്തെ ഡപ്യൂട്ടി കളക്റ്ററായിരുന്നു.
കല്ലിങ്ങൽ മഠത്തിൽ രാരിച്ചൻ മൂപ്പൻ - മലബാറിലേ സാമൂഹിക പരിഷ്കർത്താവ്.
കുഞ്ഞികേളപ്പൻ മന്നനാർ - മന്നനാർ രാജവംശത്തിലെ അവസാനത്തെ രാജാവ്.
റാവോ സാഹിബ് അയ്യത്താൻ ഗോപാലൻ - കേരളത്തിലെ സാമൂഹ്യനവോത്ഥാന നായകരിലൊരാളായിരുന്ന
ു റാവുസാഹിബ് ഡോ. അയ്യത്താൻ ഗോപാലൻ[ മൂർക്കോത്ത് കുമാരൻ - കേരളത്തിൽ നിന്നുള്ള ഒരു എഴുത്തുകാരനും സാമൂഹികപരിഷ്കർത്താവും അയ്യത്താൻ ജാനകി അമ്മാൾ - ഇന്ത്യയിൽ ബ്രിട്ടീഷ് ഭരണകാലത്ത് മദ്രാസ് പ്രസിഡൻസിയുടെ അഡ്മിനിസ്ട്രേറ്റീവ് ഡിസ്ട്രിക്റ്റായിരുന്ന കേരളത്തിലെ ആദ്യത്തെ വനിതാ ഡോക്ടർ (മലബാർ) ഉപ്പൂറ്റ് കണ്ണൻ വൈദ്യർ - ഉപ്പൂറ്റ് കണ്ണൻ വൈദ്യർ (1811-1876) കണ്ണൂർ നിന്ന് കേരളത്തിലെ രണ്ടാമത്തെ ഡെപ്യൂട്ടി കലറ്റർ ആയി സേവനം അനുഷടിച്ച പ്രമുഖൻ ഐ.കെ. കുമാരൻ - മയ്യഴിയുടെ വിമോചനത്തിന്‌ നേതൃത്വം നല്കിയ മഹാജനസഭയുടെ നേതാവ് ഐ.കെ. കുമാരനായിരുന്നു മൂർക്കോത്ത് രാമുണ്ണി - നയതന്ത്ര വിദഗ്ദ്ധനും വ്യോമസേനയിലെ ആദ്യ മലയാളി പൈലറ്റും, റിട്ടയേഡ് വിങ് കമാൻഡറുമാണ്‌ ഉറൂബ് - മലയാളത്തിലെ ഒരു നോവലിസ്റ്റും ചെറുകഥാകൃത്തുമായിരുന്നു ഉറൂബ് എസ്.കെ. പൊറ്റെക്കാട്ട് - ജ്ഞാനപീഠപുരസ്കാരം നേടിയ മലയാള നോവലിസ്റ്റും,സഞ്ചാരസാഹിത്യകാരനും കവിയുമാണ്‌ വി.കെ ഗുരുക്കൾ - പ്രമുഖ ഹിന്ദു ആത്മീയാചാര്യന്മാരിൽ ഒരാളാണു് കീലേരി കുഞ്ഞിക്കണ്ണൻ - കേരള സർക്കസ്സിന്റെ പിതാവായി അറിയപ്പെടുന്ന വ്യക്തിയാണ്‌ കീലേരി കുഞ്ഞിക്കണ്ണൻ (1858-1939) സി.കെ. വിജയരാഘവൻ - ഇന്ത്യയിലെ ആദ്യത്തെ പോലീസ് ഡിപ്പാർട്ടമെന്റ് മേധാവി പദവി ആയ IG ആയ കണ്ണൂർ സ്വദേശി.
കെ. സുധാകരൻ - കേരളത്തിലെ ഒരു രാഷ്ട്രീയ നേതാവ് വി. മുരളീധരൻ - കേന്ദ്രമന്ത്രി, കേരളത്തിലെ ഒരു രാഷ്ട്രീയ നേതാവ് കെ. സുരേന്ദ്രൻ - കേരളത്തിലെ ഒരു രാഷ്ട്രീയ നേതാവ് സി. കൃഷ്ണൻ - സാമൂഹിക പരിഷ്‌കർത്താവ്.
ഇതും കാണുക കണ്ടോത്ത് ആക്രമണം പുലിയൂർകാളി തെയ്യം മേലേപ്പുര തറവാട് ചേകവർ കതിവനൂർ വീരൻ തീയർ പട്ടാളം തെയ്യം മന്നനാർ അവലംബം
ജോർജ്ജ് ഇലിയറ്റ് ഇംഗ്ലീഷ് വിലാസം https://ml.wikipedia.org/wiki/George_Eliot
ജോർജ്ജ് ഇലിയറ്റ് എന്ന തൂലികാനാമത്തിൽ അറിയപ്പെടുന്ന മേരി ആനി ഇവാൻസ് (ജനനം: 22 നവംബർ 1819 – മരണം 22 ഡിസംബർ 1880), ഇംഗ്ലീഷ് നോവലിസ്റ്റും,കവയിത്രിയും, ജേണലിസ്റ്റും, വിവർത്തകയും, വിക്ടോറിയൻ ഇംഗ്ലണ്ടിലെ മുൻ‌നിര എഴുത്തുകാരിൽ ഒരാളുമായിരുന്നു.
ആഡം ബീഡ് (1859), മിൽ ഓൺ ദ ഫ്ലോസ് (1860), സിലസ് മാർനർ , (1861), റമോള (1862-1863), ഫെലിക്സ്  ഹോൾട്ട്, ദി റാഡിക് (1866), മിഡിൽ‌മാർച്ച്(1871-72), ഡാനിയേൽ ഡെറോണ്ടാ(1876) എന്നീ എട്ടു നോവലുകൾ എഴുതി.
ചാൾസ് ഡിക്ക൯സിനേയും തോമസ് ഹാർഡിയേയും പോലെ ഇംഗ്ലീഷ് ഗ്രാമീണ പശ്ചാത്തലത്തിൽ നിന്നുയ൪ന്നു വന്ന എഴുത്തുകാരിയാണ് ഏലിയറ്റ്.
അതിനാൽത്തന്നെ ഗ്രാമങ്ങളെ പശ്ചാത്തലമാക്കിയാണ് എലിയറ്റിന്റെ അധിക കൃതികളും എഴുതപ്പെട്ടിരിക്കുന്നത്.
റിയലിസം, മനശാസ്ത്രപരമായ ഉൾക്കാഴ്ച എന്നിവ ഇവരുടെ രചനകളുടെ മുഖമുദ്രയാണ്.
" മുതിർന്നവർക്കായി എഴുതിയ വളരെച്ചുരുക്കം നോവലുകളിലെന്ന് എന്നാണ് വിർജീനിയ വുൾഫ് "മിഡിൽമാർച്ച്" നെ വിശേഷിപ്പിച്ചത്. മാർട്ടിൻ ഏമിസും, ജൂലിയൻ ബാർനെസും ഇംഗ്ലീഷ് ഭാഷയിലെ ഏറ്റവും മികച്ച നോവലെന്ന് വിശേഷിപ്പിച്ചതും "മിഡിൽമാർച്ച്" -നെത്തന്നെയാണ്.
തന്റെ രചനകൾ ഗൗരവപൂർ‌വം വായിക്കപ്പെടും എന്ന് ഉറപ്പാക്കാനാണ്‌ പുരുഷ തൂലികാനാമത്തിൽ എഴുതിയതെന്ന് ഇവാൻസ് വെളിപ്പെടുത്തിയിട്ടുണ്ട്.
സ്വന്തം പേരിൽ എഴുതിയിരുന്ന സ്ത്രീ എഴുത്തുകാരും ഉണ്ടായിരുന്നെങ്കിലും, അവരെപ്പോലെ വെറും " റൊമാൻസ്" എഴുത്തുകാരിയായി അറിയപ്പെടാൻ ഇവാൻസ് ആഗ്രഹിച്ചില്ല.
കൃതികൾ പ്രസിദ്ധീകരിക്കപ്പെട്ട കാലത്ത്, വിവാഹിതനായ ജോർജ്ജ് ഹെൻ‌റി ലൂവീസായിരുന്നു അവരുടെ ജീവിതപങ്കാളി.
അവിഹിതമായി കണക്കാക്കപ്പെട്ട ആ ബന്ധം ഉണ്ടാക്കിയേക്കാവുന്ന ലോകാപവാദത്തെക്കുറിച്ചുള്ള ഭയമായിരുന്നു കപടനാമത്തിൽ എഴുതാനുള്ള മറ്റൊരു കാരണം.
ജീവചരിത്രം കുട്ടികാലം
ഇംഗ്ലണ്ടിൽ പത്തൊമ്പതാം നൂറ്റാണ്ടിൽ നിലനിന്നിരുന്ന കർക്കശമായിരുന്ന സാമൂഹികവും, മതപരവുമായ വിലക്കുകളോടു പൊരുതി വ്യക്തിജീവിതത്തിലും,പ്രണയജീവിതത്തിലും വിസ്മയാവഹമായ വിജയം കൈവരിച്ച അത്ഭുതപ്രതിഭയായിരുന്നു മരിയൻ.
മധ്യ ഇംഗ്ലണ്ടിലെ ധനികനായ ഒരു എസ്റ്റേറ്റ് മാനേജരുടെ ഏറ്റവും ഇളയമകളായി 1819-ൽ ജനിച്ച മരിയൻ ഇവാൻസ് തീരെ കൊച്ചുകുട്ടിയായിരിക്കുമ്പോൾ തന്നെ അസാധാരണമായ ബുദ്ധിസാമർത്ഥ്യം പ്രകടിപ്പിച്ചിരുന്നുവെങ്കിലും മാനസികമായി ദുർബലയായിരുന്നു.
കുഞ്ഞുമരിയൻ എല്ലായ്‌പ്പോഴും ലാളനപ്രകടനങ്ങൾക്കായി കൊതിച്ചിരുന്നെങ്കിലും കർക്കശപ്രകൃതക്കാരിയും, തന്റേടിയുമായിരുന്ന അമ്മ സ്നേഹപ്രകടനങ്ങൾ നടത്തുന്നതിൽ വിസമ്മതിച്ചു.
അങ്ങേയറ്റം വാത്സല്യനിധിയായിരുന്ന അച്ഛനാകട്ടെ തിരക്കേറിയ ഔദ്യോഗികജീവിതത്തിനിടയിൽ തന്റെ കൊച്ചുമകൾക്കു മാറ്റിവയ്ക്കുവാനായി അധികസമയമൊന്നും ബാക്കിയുണ്ടായിരുന്നുമില്ല.
അങ്ങനെ അവൾ തന്റെ ബാല്യകാലമിത്രം കൂടെയായ മൂത്തസഹോദരൻ ഐസക്കിനോട് പറ്റിച്ചേർന്നുവളർന്നു.
സുന്ദരവും, സമൃദ്ധവുമായ ആ നാട്ടിൻപുറത്തെ പുഴക്കരയിൽ ചേട്ടനൊപ്പം കളിച്ചുനടന്ന് മരിയൻ തന്റെ സങ്കടങ്ങളെല്ലാം മറന്നു.
ജീവചരിത്രം - യവ്വനം
വളർന്നതോടെ തീരെ ഇടുങ്ങിയ മനസ്ഥിതിയുള്ള തികഞ്ഞ ഒരു യാഥാസ്ഥികനായി മാറിയ ഐസക് തന്റെ പുസ്തകപ്പുഴുവായ അനിയത്തിയിൽ നിന്നും തീർത്തും അകന്നുപോയി.
സ്ത്രീയുടെ പ്രധാന ദൌത്യം ഭാര്യയും,അമ്മയുമാവുക എന്നതുമാത്രമായി കണക്കാക്കപ്പെട്ടിരുന്ന അന്നത്തെ സാമൂഹ്യവ്യവസ്ഥിതിയിൽ ഇരുപതുകളിലെത്തിയിട്ടും അവിവാഹിതയായി തുടരുന്ന മരിയൻ ഇവാൻസിന് ഒരധഃകൃതസ്ഥാനമായിരുന്നു കൽ‌പ്പിച്ചുകിട്ടിയത്.
വൈകാതെ മൂത്തസഹോദരങ്ങൾ വിവാഹിതരായി ദൂരദേശങ്ങളിൽ കുടുംബജീവിതമാരംഭിച്ചു.
അമ്മ മരിച്ചതോടെ മരിയനും പിതാവും ആ വീട്ടിൽ ഒറ്റപ്പെട്ടു.
മോശമായ ആരോഗ്യാവസ്ഥയിൽ മി.ഇവാൻസ് റിട്ടയറായതോടെ സ്വന്തം ഗ്രാമം വിട്ട് ക്യവന്റ്രിയിലെ ഒരു പട്ടണത്തിലേക്കവർ താമസം മാറ്റി.
അവിടെ വീട്ടുജോലികൾക്കും, രോഗിയായ പിതാവിനെ ശുശ്രൂഷിക്കുന്നതിനുമൊപ്പം പാവങ്ങളെ സന്ദർശിക്കാനും, സഹായിക്കാനും മരിയൻ ശ്രദ്ധിച്ചിരുന്നു.
വിശ്രമമില്ലാത്ത ഈ ദിനചര്യകൾക്കിടയിലും വേഡ്സ്‌വർത്തിന്റെയും ഷേക്സ്പിയറുടെയും കവിതകളും, നോവലുകളും വായിക്കാനും തർക്കശാസ്ത്രത്തിലും, തത്ത്വചിന്തയിലും ആഴമേറിയ അറിവുനേടാനും മരിയൻ സമയം കണ്ടെത്തിയിരുന്നു.
താമസിയാതെ മരിയന് കവന്റ്രിയിൽ തന്റെ ബുദ്ധിപരമായ ചേതനയെ പ്രോത്സാഹിപ്പിക്കുന്ന ,പുരോഗമനചിന്താഗതിക്കാരായ ഒരുകൂട്ടം സുഹൃത്തുക്കളെ നേടിയെടുക്കാനായീ.
പത്തൊമ്പതാം നൂറ്റാണ്ടിൽ ഇംഗ്ലണ്ടിലെ സ്ത്രീകൾക്കു അനുവദനീയമാക്കപ്പെട്ടിരുന്ന ചുരുക്കംജോലികളിലൊന്നായിരുന്ന അദ്ധ്യാപകവൃത്തിക്കുപോകാനും അവളാഗ്രഹിച്ചിരുന്നു.
ഈ സമയത്താണ് മരിയൻ ദൈവവിശ്വാസം നഷ്ടമായതുകൊണ്ട് താനിനി പള്ളിയില്പോകില്ലെന്ന തീരുമാനം മി.ഇവാൻസിനെ അറിയിക്കുന്നത്.
അന്നത്തെ യാഥാസ്ഥിതികമായ ചുറ്റുപാടിൽ മരിയന്റെ ഈ തീരുമാനം അദ്ദേഹത്തിനും,സമൂഹത്തിനും താങ്ങാവുന്നതിലപ്പുറമായിരുന്നു.
അവിവാഹിതയായ മരിയന് നല്ലൊരു കുടുംബജീവിതത്തിനും,അദ്ധ്യാപകവൃത്തിയിൽ പ്രവേശിക്കുന്നതിനും ഇതു തടസ്സമാകുമെന്നതുകൊണ്ട് വീട്ടിൽ ഇക്കാര്യത്തിൽ മരിയന് കടുത്തസമ്മർദ്ദങ്ങൾ നേരിടേണ്ടിവന്നു.
എന്നാൽ മരിയന്റെ പുതിയസുഹൃത്തുക്കൾ അവളെ തന്റെ പുരോഗമനചിന്താഗതികളെ തീർത്തും അനുകൂലിക്കുന്ന ഒരു പുതിയസംഘത്തിനു പരിചയപ്പെടുത്തി.
ആ സമയത്ത് സമൂഹത്തിലെ ഭൂരിഭാഗവും ക്യൂൻ വിക്ടോറിയയുടെ കീഴിൽ കുടുംബമൂല്യങ്ങളെയും ചർച്ചിനേയും അനുകൂലിച്ചാണ് നിലകൊണ്ടിരുന്നതെങ്കിലും മാറ്റത്തിന്റെ ചെറിയകാറ്റ് സമൂഹത്തിൽ വീശിത്തുടങ്ങിയിരുന്നു.
ശാസ്ത്രരംഗത്ത് പുതിയകണ്ടുപിടിത്തങ്ങൾ നടത്തപ്പെട്ടു.
പ്രകൃതിക്കൊപ്പം മനുഷ്യസാമൂഹ്യ വ്യവസ്ഥിതികളും ശാസ്ത്രീയമായി അപഗ്രഥനത്തിനു വിധേയമായി.
സോഷ്യൽ ഡാർവിനിസം,മാർക്സിസം,യുക്തിസഹജമായ മനുഷ്യത്വവാദം എന്നീ സിദ്ധാന്തങ്ങൾ പരക്കെപ്രചരിക്കപ്പെട്ടു.
പുരോഹിതരേക്കാൾ തത്ത്വചിന്തകർ അംഗീകരിക്കപ്പെട്ടു.
മതവും,സമ്പത്തും,സാമൂഹ്യപദവിയും തീർത്തിരുന്ന വിവേചനത്തിന്റെ വേലിക്കെട്ടുകൾ പൊളിച്ചെറിയപ്പെട്ടു.
ഈ സാഹചര്യങ്ങൾ ഇവാൻസിനു പുതിയകുതിപ്പുകൾ നൽകി.
മരിയന്റെ ഇച്ഛാശക്തിയിൽ ആകൃഷ്ടരായ സുഹൃത്തുക്കൾ അവളുടെ സ്വാഭിമാനത്തെ എന്നും പ്രോത്സാഹിപ്പിച്ചുപോന്നു.
ക്രമേണ അവരവളോട് തർജ്ജമകളും,നിരൂപണങ്ങളും എഴുതിക്കൊടുക്കാനാവശ്യപ്പെട്ടു.
പിതാവിന്റെ മരണശേഷം മിസ്സ്.
ഇവാൻസ് ലണ്ടനിലേക്ക് താമസം മാറ്റി ഒരുപ്രമുഖ പത്രത്തിൽ ജോലിയാരംഭിച്ചു.
അതിലൂടെ പലപ്രമുഖ വ്യക്തികളുടെയും പ്രശംസക്കുപാത്രമായിത്തീരുകയും,സ്വന്തം നിലയിൽ സ്ഥാനമുറപ്പിക്കുകയും ചെയ്തു.
ഇതിനിടെ മരിയൻ ചിലവികലപ്രണയങ്ങളിലുമകപ്പെട്ട.
പിന്നീടാണ് വിവാഹിതനും രണ്ടുകുട്ടികളുടെ അച്ഛനുമായിരുന്ന ജോർജ്ജ് ഹെന്രി ലൂയിസ് ആ ജീവിതത്തിലേക്ക് കടന്നുവരുന്നത്.
അന്നത്തെ മുൻ‌നിരപത്രക്കാരിലൊരാളും,പ്രമുഖ നിരൂപകനുമായിരുന്നു ലൂയിസ്.
ദുർന്നടപ്പുകാരിയായിരുന്ന ഭാര്യയുമൊത്തുള്ള ദാമ്പത്യജീവിതം അസഹ്യമായിരുന്നുവെങ്കിലും അന്നത്തെ സമൂഹവ്യവസ്ഥിതിയിൽ, ക്രിസ്റ്റ്യൻ ആയിരുന്ന ലൂയിസിന് വിവാഹമോചനം അനുവദിച്ചുകിട്ടില്ലായിരുന്നു.
എന്തായാലും മരിയൻ ലൂയിസുമൊത്ത് ജീവിക്കാൻ തന്നെ തീരുമാനിച്ചു.
ഇതോടെ സമൂഹമവളെ വീണ്ടും വേട്ടയാടാൻ തുടങ്ങി.
മാന്യമായ ചടങ്ങുകളിലേക്കും,സത്കാരങ്ങളിലേക്കുമവൾക്ക് പ്രവേശനം നിഷേധിക്കപ്പെട്ടു.
(എന്നാൽ അവിടങ്ങളിലേക്കെല്ലാം ലൂയിസ് ക്ഷണിക്കപ്പെടുകയും, സ്വീകരിക്കപ്പെടുകയും ചെയ്തുവെന്നത് എടുത്തുപറയേണ്ട വസ്തുതയാണ്).
കുടുംബാംഗങ്ങളും,ബന്ധുക്കളും വരെ കയ്യൊഴിഞ്ഞതോടെ ഈ ലോകത്തവളുടെ ഏകആശ്രയം ലൂയിസിന്റെ ആത്മാർത്ഥവും,അഗാധവുമായ സ്നേഹം മാത്രമായിത്തീർന്നു.
ഈ സാഹചര്യത്തിൽ സ്വന്തമായി കുഞ്ഞുങ്ങൾ വേണ്ടെന്ന് മരിയൻ തീരുമാനമെടുക്കുകയും,അതേസമയം ലൂയിസിന്റെ ആദ്യവിവാഹത്തിലുണ്ടാ‍യിരുന്ന പുത്രന്മാർക്ക് സ്നേഹമയിയായ അമ്മയായിത്തീരുകയും ചെയ്തു.
സമൂഹവും,കുടുംബവും നൽകുന്ന അവഗണന മരിയനെ സദാനീറ്റുന്നുവെന്ന് മനസ്സിലാക്കിയ ലൂയി, ബൌദ്ധികചേതനകളെ ഉദ്ദീപിപ്പിക്കുവാനും,മനസ്സിലെ വിഷമങ്ങൾ മറക്കുവാനും അവൾക്കൊരു പ്രതലം കണ്ടെത്തിയേ ആകൂ എന്നുറപ്പിച്ചു.
സാഹിത്യനിരൂപണമല്ല,രചനയാണ് അവളുടെ മേഖലയെന്നദ്ദേഹം മരിയനെബോധ്യപ്പെടുത്തി.
അങ്ങനെ 1856-ൽ മരിയൻ തന്റെ ആദ്യകഥയായ “അമോസ് ബാർട്ടൺ” പ്രസിദ്ധീകരിച്ചു.
താൻ വായിക്കപ്പെടുന്നത് തന്റെ അപഖ്യാതിയുടെ പിൻബലത്തിൽ ആയിരിക്കരുതെന്ന് മരിയന് നിർബന്ധമുണ്ടായിരുന്നു.
അതുകൊണ്ട് തന്നെ പബ്ലിഷറെ സമീപിക്കും മുൻപേ മരിയനും ലൂയിസും ചേർന്ന് ജോർജ്ജ് എലിയറ്റ് എന്ന തൂലികാനാമം കണ്ടെത്തി.
മരിയനു മുൻപും അനേകം വിക്ടോറിയൻ വനിതകൾ സാഹിത്യരചനയിലേർപ്പെട്ടിരുന്നുവെങ്കിലും സ്ത്രീരചനകളെന്നപേരിലവ അവഗണിക്കപ്പെട്ടിരുന്നു.
(സില്ലി നോവത്സ് ബൈ ലേഡി നോവലിസ്റ്റ് എന്നപേരിലൊരു നിരൂപണം അക്കാലത്ത് മരിയനും പുറത്തുവിട്ടിരുന്നു.) തന്റെ രചനകൾ സമൂഹം ഗൌരവതരമായി പരിഗണിക്കണമെന്ന മരിയന്റെ ആഗ്രഹമായിരുന്നു പുരുഷനാമം സ്വീകരിച്ചതിനുപിന്നിൽ.
ജീവചരിത്രം - പ്രശസ്തി
ആദ്യകഥ നന്നായി സ്വീകരിക്കപ്പെട്ടതിനു പുറകെ മരിയന്റെ ആദ്യനോവലായ ആഡം ബീഡും വൻ‌വിജയമായിരുന്നു.
മരിയൻ, താൻ കളിച്ചുവളർന്ന ഗ്രാമത്തെ പശ്ചാത്തലമാക്കി പിതൃസഹോദരിയും മെത്തോഡിക് പ്രീച്ചറുമായ എലിസബത് ഇവാൻസ് പറഞ്ഞൊരു കഥയെ വികസിപ്പിച്ചെടുക്കുകയായിരുന്നു.
തികച്ചും സാധാരണക്കാരായ നാട്ടിൻപുറത്തുകാരുടെ മനസ്സുകളെ വ്യത്യസ്തരീതിയിൽ മനശ്ശാസ്ത്രപരമായി അപഗ്രഥിച്ചെഴുതിയ സങ്കീർണ്ണവും, അതേസമയം സ്വാഭാവികവുമായ ആ പ്രണയകഥ ഇംഗ്ലിഷ് സാഹിത്യരംഗത്തെ തികച്ചും നൂതനമായ ഒന്നായിരുന്നു.
ഒരു കർഷകയുവതിയുടെ അവിഹിതബന്ധത്തേയും, ആ ബന്ധത്തിൽ പിറന്ന കുഞ്ഞിനെ അവൾ കൊല്ലുന്നതിനേയും കേന്ദ്രികരിച്ചെഴുതിയ ആ നോവൽ ഉയർന്ന നിലവാരത്തിലുള്ള ഒന്നായി ആസ്വാദകരും, നിരൂപകരും ഒന്നടങ്കം വിലയിരുത്തി.
സാഹിത്യരംഗത്ത് ജോർജ്ജ് എലിയറ്റ് ഒരു പുതിയഊർജ്ജം ഉളവാക്കിയെടുത്തു.
മിക്ക എഴുത്തുകാരികളുടെ വലിയൊരു പോരായ്മായി പലപ്പോഴും തോന്നിയിട്ടുള്ളത് തനിക്കനുഭവിക്കാൻ കഴിയാതെപോയ കാല്പനികലോകത്തെ അക്ഷരങ്ങളിലൂടെ അനുഭവയോഗ്യമാക്കാൻ മാത്രമാണ് പലരും പലപ്പോഴും ശ്രമിക്കുന്നതെന്നതാണ്.
അല്ലെങ്കിൽ സൃഷ്ടിച്ചെടുക്കുന്ന കഥാപാത്രങ്ങളിലേക്ക് ആത്മാംശമൊഴുക്കി താദാത്മ്യം പ്രാപിക്കുവാൻ നോക്കുന്നുവെന്നതാണ്.
എന്നാൽ മരിയൻ എന്നും ഭാവനയെ ബുദ്ധിപരമായ തലത്തിലൊഴുക്കി രചനയിൽ അങ്ങേയറ്റത്തെ പൂർണ്ണത കൈവരിക്കാനാണ് ശ്രമിച്ചിട്ടുള്ളത്.
1860 ആയപ്പോഴേക്കും “ജോർജ്ജ് എലിയറ്റ്“ പരക്കെ അംഗീകരിക്കപ്പെടുന്ന സാഹിത്യപ്രതിഭയായി മാറിക്കഴിഞ്ഞിരുന്നുവെങ്കിലും താനിന്നും സമൂഹത്തിൽ ബഹിഷ്കൃതയായിത്തന്നെ തുടരുന്നുവെന്നത് മരിയനെ ദുഃഖത്തിലാഴ്ത്തി.
തന്റെ നോവലുകളെല്ലാം വൻ‌വിജയങ്ങളായിരുന്നുവെങ്കിലും അവയിലൂടെയൊന്നും മരിയന് സാമ്പത്തികാഭിവൃദ്ധി കൈവരിക്കാനുമായിരുന്നില്ല.
അവൾക്കെന്നും ലൂയിയെത്തന്നെ ആശ്രയിക്കേണ്ടിവന്നു.
ഓരോവിജയവും അടുത്ത രചന കൂടുതൽ നന്നാക്കാനുള്ള സമ്മർദ്ധം അടിച്ചേൽ‌പ്പിക്കുകയും ചെയ്തു.
ഇംഗ്ലണ്ടിലെ ഉൾനാടൻ ജീവിതം പ്രമേയമാക്കിയിരുന്ന ആ രചനകൾക്കെന്നും ആവശ്യക്കാരുണ്ടായിരുന്നുവെങ്കിലും താൻ ഒരു പ്രത്യേകചട്ടക്കൂടിൽ തളച്ചിടപ്പെടുന്നതിനെ ഭയന്നുപോയ മരിയൻ നവോത്ഥാന ഇറ്റലിയെ കേന്ദ്രീകരിച്ചൊരു നോവലെഴുതാൻ പ്ലാനിട്ടു.
എന്നാൽ അതിനുവേണ്ടിവന്നിരുന്ന ഭാരിച്ച ഗവേഷണങ്ങൾ വീണ്ടും അവൾക്കുമുന്നിൽ കീറാമുട്ടിയായി.
ഇതിനിടെ ജോലിസംബന്ധമായി ലൂയിസിന് ഇംഗ്ലണ്ടിൽ നിന്നും ലണ്ടനിലേക്ക് താമസം മാറേണ്ടിവന്നു.
ഒരുവരണ്ടപ്രദേശത്തെ അഴുക്കുനിറഞ്ഞ വാടകവീട്ടിൽ ജനിച്ചനാടിനെ വിട്ടുപിരിഞ്ഞ ദുഃഖവുമായി മരവിച്ച മനസ്സോടെ മരിയൻ കഴിഞ്ഞു.
ജീവചരിത്രം - അന്ത്യകാലം
ആ നാളുകളിലാണ് കുട്ടിക്കാലത്തെന്നോ നാട്ടിൽ കണ്ടുമറന്ന ചണനെയ്ത്തുകാരനെപ്പറ്റി അവളോർക്കാനിടയായത്.
ഭാരംതൂക്കി കുനിഞ്ഞുപോയ ചുമലുകളും,ദുഃഖം നിറഞ്ഞ മുഖഭാവവുമുള്ള ആ മെലിഞ്ഞരൂപം മനസ്സിലുണർത്തിയ വികാരങ്ങളുടെ ഒഴുക്കിന്റെ പ്രതിഫലനമായിരുന്നു വിശ്രുതമായ“സൈലാസ് മാർനർ.”
വിദ്യാഭ്യാസരംഗത്ത് എലിയറ്റിന്റേതായി ഏറ്റവും കൂടുതൽ ഉപയോഗിക്കപ്പെട്ട കൃതിയും ഇതുതന്നെയാണ്.
എലിയറ്റിന്റെ കൃതികളിൽ ഏറ്റവും വലിപ്പക്കുറവ് ഇതിനെന്നതത്രേ കാരണം.
സരളമായ ഇതിവൃത്തത്തിനും,ഘടനക്കുമൊപ്പം മരിയനിതിൽ പ്രകൃതിയെ ശക്തിയിലേക്കു നയിക്കുന്ന സന്മാർഗ്ഗികശക്തികളെക്കുറിച്ചും ഉദ്ബോധനം നടത്തിയിരുന്നു.
തുടർന്നുവന്ന നോവലുകളിലും മനുഷ്യരാശിയെ ഉദ്ധരിക്കുവാനാവശ്യമായ ദയയിലും,സത്യസന്ധതയിലും,ധൈര്യത്തിലുമതിഷ്ഠിതമായ തത്ത്വചിന്തകൾ മരിയൻ പങ്കുവച്ചു.
അതോടെ ക്രിസ്തുമത ബഹിഷ്ക്കരണവും,വഴിവിട്ട പ്രണയവും മൂലം സമൂഹത്തിൽ നഷ്ടമായിരുന്ന അന്തസ്സ് മരിയനുതിരികെക്കിട്ടി.
എലിയറ്റിനെ നേരിൽക്കണ്ട് ആദരിക്കാൻ ഉത്സുകത പ്രകടിപ്പിച്ച പ്രമുഖരിൽ വിക്‌ടോറിയാ രാജ്ഞിയുടെ പുത്രിയും ഉൾപ്പെടുന്നു.
ലൂയിയും മരിയനും നീണ്ട ഇരുപത്തഞ്ചുവർഷക്കാലം കൂടെ തീവ്രാനുരാഗത്തോടെ ദാമ്പത്യം തുടർന്നു.
ഇതവർക്ക് നിയമപരമായി വിവാഹിതരായവർക്കുള്ള അതേ ബഹുമാനവും,അംഗീകാരവും സമൂഹത്തിൽ നേടിക്കൊടുത്തു.1878-ൽ ലൂയി മരണമടഞ്ഞു.
1880 മെയ് പതിനാറിന് തന്നേക്കാൾ ഇരുപതുവയസ്സു പ്രായക്കുറവുള്ള മറ്റൊരാളെ വിവാഹം ചെയ്തതോടെ ആരാധകർ വീണ്ടും മരിയനെ കല്ലെറിയാൻ തുടങ്ങി.
ലൂയിയുടെ പാവനമായ ഓർമ്മകളോട് മരിയൻ വിശ്വാസവഞ്ചന കാണിച്ചെന്നാരോപിച്ചായിരുന്നു ഇത്.
എന്നാൽ നിയമവിധേയമായി നടത്തപ്പെട്ട ഈ വിവാഹത്തോടെ ഐസക് വീണ്ടും സഹോദരിയുമായി രമ്യതയിലായി.
ഒടുവിൽ 1880 ഡിസംബർ ഇരുപത്തിരണ്ടിന് തന്റെ അറുപത്തൊന്നാം വയസ്സിൽ വൃക്കസംബന്ധമായ അസുഖത്താൽ അക്ഷരങ്ങളുടേയും,പ്രണയത്തിന്റേയും ചക്രവർത്തിനി ഇഹലോകവാസം വെടിഞ്ഞു.
ക്രിസ്തുമത ബഹിഷ്ക്കരണവും ,ലൂയിയുമൊത്തുള്ള “തോന്ന്യവാസ ജീവിതവും “ മൂലം വെസ്റ്റ്മിനിസ്റ്റർ ആബ്ബിയിലെ സെമിത്തേരിയിൽ മരിയന്റെ മൃതദേഹം അടക്കം ചെയ്യാൻ അനുവദിക്കപ്പെട്ടില്ല.
ഒടുവിൽ ലണ്ടനിലെ ,അധഃകൃതർക്കായുള്ള ഈസ്റ്റ് ഹൈഗേറ്റ് സെമിത്തേരിയിൽ വിശ്വസാഹിത്യം കണ്ട എക്കാലത്തേയും മഹാപ്രതിഭകളിലൊന്നായ ജോർജ്ജ് ഇലിയറ്റ് സംസ്ക്കരിക്കപ്പെട്ടു.
ജീവിച്ചിരുന്ന സമയത്ത് ജോർജ്ജ് എലിയറ്റ് ഒരുപക്ഷേ ചാൾസ് ഡിക്കനേക്കാൾ അംഗീകാരവും പ്രശസ്തിയും നേടിയിരുന്നു.
1880-ൽ മരിച്ചതിനുശേഷവും ഏറെക്കാലം ഇതുമാറ്റമില്ലാതെ തുടർന്നു.
ആധുനിക സാഹിത്യത്തിന്റെ കടന്നുകയറ്റത്തോടെ ഇലിയറ്റിന്റെ കഥകളുടെ ജനപ്രീതി തീർത്തും ഇല്ലാതായി.
ഹെന്രി ജെയിംസ് അടക്കമുള്ള ആധുനിക സാഹിത്യകാരന്മാർ ജോർജ്ജ് എലിയറ്റിന്റെ സംഭാവനകളോട് പ്രതിപത്തി പ്രകടിപ്പിച്ചിരുന്നുവെങ്കിലും.
പിന്നീട് വെർജീനിയ വുൾഫ് ആണ് എലിയറ്റിന്റെ കൃതികൾ പഠനവിധേയമാക്കിയതും,വീണ്ടും ജനശ്രദ്ധയിലേക്കവ കൊണ്ടുവന്നതും.
”മിഡിൽമാർച്ച്” എന്നകൃതിയെ പ്രശംസിച്ചെഴുതിയ ഉപന്യാസത്തിൽ വുൾഫ് ആ കൃതിയെ വിശേഷിപ്പിക്കുന്നത് “മുതിർന്നവർക്കായെഴുതപ്പെട്ട അപൂർവ്വ രചനകളിൽ ഒന്ന്”എന്നാണ്.
സ്വന്തം വിശ്വാസങ്ങൾക്കും ,മൂല്യങ്ങൾക്കും അനുസരിച്ച് ജീവിക്കാനുള്ള അവകാശവും,പ്രണയവും നേടിയെടുക്കാനുള്ള പോരാട്ടമായിരുന്നു എന്നും മരിയൻ ഇവാൻസിന്റെ ജീവിതം.
കാലത്തിനതീതമായ അസാധാരണഊർജ്ജം ആ അക്ഷരങ്ങളിൽ നിറഞ്ഞുകവിയാൻ ഇടയാക്കിയത് മനസ്സിലവർ നീറ്റിയുരുക്കി വളർത്തിയെടുത്ത ആ കരുത്തുറ്റ പോരാളിയുടെ സാന്നിധ്യം തന്നെയായിരുന്നിരിക്കണം.
അവലംബം ↑ കാൾ, ഫ്രീഡ്രീക്ക് ആർ. ജോർജ്ജ് ഇലിയറ്റ്: ഒരു നൂറ്റാണ്ടിന്റെ ശബ്ദം.
നോർട്ടൺ, 1995.
പുറങ്ങൾ.
237-8.
എം.കെ ഫൈസി This article does not cite any sources .
Find sources: "എം.കെ ഫൈസി" – news · newspapers · books · scholar · JSTOR ( 2019 മാർച്ച് ) ( Learn how and when to remove this message )
കേരളത്തിൽ നിന്നുള്ള ഒരു രാഷ്ട്രീയ പ്രവർത്തകനാണ് എംകെ ഫൈസി എന്ന മൂഹമ്മദ്ക്കുട്ടി ഫൈസി.
ഇദ്ദേഹം നിലവിൽ സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യയുടെ (എസ്ഡിപിഐ) ദേശീയ പ്രസിഡന്റ് ആണ്.
പാലക്കാട് ജില്ലയിലെ പട്ടാമ്പി സ്വദേശിയായ ഇദ്ദേഹം പട്ടികാട് ജാമിഅ നൂരിയ അറബി കോളേജിൽ നിന്നാണ് എംഫ്എഫ് ബിരുദം പൂർത്തീകരിച്ചത്.
ഉറുദുവും ഹിന്ദിയും ഇംഗ്ലീഷും അനായാസം കൈകാര്യം ചെയ്യുന്ന എംകെ ഫൈസി പ്രഭാഷകനുംക്കൂടിയാണ്.
ദീർഘനാൾ പോപ്പുലർ ഫ്രണ്ട് ഓഫ് ഇന്ത്യയുടെ നേതൃനിരയിൽ ഉണ്ടായിരുന്ന എംകെ ഫൈസി എസ് ഡി പി ഐ കേരള സംസ്ഥാന കമ്മിറ്റി, ദേശീയ കമ്മിറ്റി എന്നിവയിൽ വിവിധ ഉത്തരവാദിത്തങ്ങൾ വഹിച്ചിട്ടുണ്ട്.
അന സിൽവേര ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 2 seconds ago Meenakshi nandhini ( talk | contribs ) ആണ്.
( Purge ) ഇംഗ്ലീഷ് വിലാസം https://ml.wikipedia.org/wiki/Ana_Silvera
ഇംഗ്ലീഷ് ഗായികയും,  ഗാനരചയിതാവും, വാദ്യകലാകാരിയും, സംഗീതസംവിധായികയുമാണ് അന സിൽവേര.
സിൽവേരയുടെ ഗാനങ്ങൾ നാടോടി ശൈലിയിലുള്ളവയാണെങ്കിലും അവയിൽ ജാസ്, പോപ്പ്, സമകാലിക സംഗീതം എന്നീ സംഗീതശൈലികളുടേയും സ്വാധീനം കാണാം.
ബാലെകൾക്കും ഗായകസംഘങ്ങൾക്കും, ഇൻസ്ട്രുമെൻ്റൽ എൻസെംബിളുകൾക്കും കൂടാതെ, കൺസേർട്ടോ കാലിഡോണിയ, എസ്റ്റോണിയൻ ടെലിവിഷൻ ഗേൾസ് ക്വയർ , റോയൽ ബാലെ തുടങ്ങിയ തിയേറ്ററുകൾക്കും വേണ്ടി സംഗീതസംവിധാനം നിർവഹിച്ചിട്ടുണ്ട്.
സിൽവേരയുടെ പാട്ടുകൾ സാഹിത്യത്തിൽ നിന്നും, കവിതകളിൽ നിന്നും, നാടോടിക്കഥകളിൽ നിന്നും പ്രചോദനമുൾക്കൊണ്ട് എഴുതപ്പെട്ടവയാണ്.
സിൽവെറയുടെ റെക്കോർഡിംഗുകൾ 2018-ൽ ബ്രിട്ടീഷ് ലൈബ്രറിയിലെ സൗണ്ട് ആർക്കൈവിൽ ഉൾപ്പെടുത്തിയിട്ടുണ്ട്.
സോളോ ആർട്ടിസ്റ്റ് എന്ന നിലയിൽ "ദി ഏവിയറി" (2012), "ദി ഫാബുലിസ്റ്റ്" (2022) എന്നീ രണ്ട് സ്റ്റുഡിയോ ആൽബങ്ങളാണ് ഇവർ പുറത്തിറക്കിയിട്ടുള്ളത് .
കൂടാതെ, ദി ഗാർഡിയൻ ക്രിട്ടിക്സ് പിക്ക് ലിസ്റ്റിൽ ഇടംനേടിയ "ഒറക്കിൾസ്" (2018) എന്ന തത്സമയ ആൽബവും ; "Arcana - A Winter EP" (2017),"ഗിഫ്റ്റ്" (2021), ഗാംബിയൻ കോറ കളിക്കാരനായ സെഫോ കാനുറ്റെ അവതരിപ്പിച്ച   "Light, Console Me" (2020),  തുടങ്ങിയ മൂന്ന് EP-കളും പുറത്തിറക്കിയിട്ടുണ്ട്.
ഇമോജെൻ ഹീപ്പ്, ഒലിവിയ ചാനി, ജിം മോറേ, ബിൽ ലോറൻസ്, ജാസ്പർ ഹോയ്ബി, അലൻ ഹാംപ്ടൺ, മായ യൂസഫ്, ലോറ മൂഡി, യോ സുഷി, മാര കാർലൈൽ, ജോസഫിൻ സ്റ്റീഫൻസൺ, ഡാനിഷ് വയലിനിസ്റ്റ് ബിജാർക്ക് ഫാൽഗ്രെൻ, ഹംഗേറിയൻ കവി ജോർജ്ജ് എർസ്ലി, ബ്രിട്ടീഷ് സംഗീതജ്ഞൻ ജോർജ്ജ് സിർറ്റെസ്മി മാക്സ് ഡി വാർഡനർ ഉൾപ്പെടെ പ്രമുഖ കലാകാരന്മാർക്കൊപ്പവും, ഡോട്ടർ എന്ന ബാന്റിനൊപ്പവും പ്രവർത്തിച്ചിട്ടുണ്ട്.
പരമ്പരാഗത ലാഡിനോ ഗാനവ്യാഖ്യാതാവ് കൂടിയാണ് അവർ.
1500-കളിൽ ഐബീരിയയിലെ സെഫാർഡി ജൂതന്മാരെ ലക്ഷ്യമിട്ട് നടത്തിയ വംശയ  ആക്രമണങ്ങളിൽ നിന്ന് രക്ഷതേടി ഓട്ടോമൻ സാമ്രാജ്യത്തിൽ കുടിയേറിയവരാണ് സിൽവേരയുടെ പൂർവ്വികർ.
ചെലോ വാദ്യകൻ ഫ്രാൻസെസ്‌ക ടെർ-ബെർഗുമായി ചേർന്ന് Yja എന്ന പേരിൽ ലാഡിനോ സംഗീതത്തിൻ്റെ ആധുനിക വ്യാഖ്യാനങ്ങൾ  പുറത്തിറക്കിയിട്ടുണ്ട്.
2020 ലെ നിയമപ്രകാരം , റിട്ടേൺ അവകാശ നിയമങ്ങൾ നിലവിലുള്ളതിനാൽ സിൽവേരയ്ക്ക് ബ്രിട്ടൻ, പോർച്ചുഗൽ എന്നീ രാജ്യങ്ങളുടെ പൗരത്വം കൈവശമുണ്ട്.
ലണ്ടനിലെ ക്രൗച്ച് എൻഡിലാണ് സിൽവേര വളർന്നത്.
നിർമ്മാണം മാർക്ക് എൽഡറും സംവിധാനം ഡേവിഡ് പൗണ്ട്‌നിയും നടത്തിയ  ഇംഗ്ലീഷ് നാഷണൽ ഓപ്പറ കമ്പനിയുടെ എംഗൽബെർട്ട് ഹംപർഡിങ്ക് ഓപ്പറ കോനിഗ്‌സ്‌കിൻഡറിലെ സോളോ റോളിനായി അവൾ വിജയകരമായി ഓഡിഷൻ നടത്തി.
ഇത് ബിബിസി റേഡിയോ 3-ലും പ്രക്ഷേപണം ചെയ്യുകയും ചെയ്തിരുന്നു.
ഈ വേഷത്തെ തുടർന്ന്, റിച്ചാർഡ് സ്ട്രോസിൻ്റെ ഓപ്പറയായ ഡൈ ഫ്രോ ഓനെ ഷാറ്റൻ റോയൽ ഓപ്പറ ഹൗസിലെ കുട്ടികളുടെ കോറസിൻ്റെ ഭാഗമായി പാടാൻ അവളെ തിരഞ്ഞെടുത്തു.
തുടർന്ന് ജൂനിയർ ഗിൽഡ്ഹാൾ സ്കൂൾ ഓഫ് മ്യൂസിക്കിൽ ഡേവിഡ് ജോയ്നറുടെ കീഴിൽ ശബ്ദവും പിയാനോയും പഠിക്കാനുള്ള സ്കോളർഷിപ്പ് സിൽവേരയ്ക്ക് ലഭിച്ചു.
ലണ്ടൻ യൂണിവേഴ്‌സിറ്റി കോളേജിലെ പൂർവ്വ വിദ്യാർത്ഥിയായ അവർ പഠനത്തിനായി സൗത്ത് ഹാംപ്‌സ്റ്റെഡ് ഹൈസ്‌കൂളിൽ ചേർന്നു.
പ്രകാശനം ചെയ്യൽ ആൽബങ്ങൾ ദി അവിയറി (2012)
അന സിൽവേരയുടെ ആദ്യ ആൽബമായ ദി അവിയറി, 2012 മാർച്ചിൽ പുറത്തിറങ്ങി.
റേ സിംഗർ (പീറ്റർ സാർസ്റ്റെഡ്), ബ്രാഡ് ആൽബെറ്റ (മാർത്ത വെയ്ൻറൈറ്റ്, ടെഡി തോംസൺ), വയലിനിസ്റ്റ്/അറേഞ്ചർ മാക്സിം മോസ്റ്റൺ (ആന്റണി ദി ജോൺസൺസ്, റൂഫസ് വെയ്ൻറൈറ്റ്) എന്നിവർ ചേർന്നാണ് ദി അവിയറി നിർമ്മിച്ചത്.
ആൽബത്തിന് നല്ല സ്വീകാര്യത ലഭിച്ചു: മെട്രോയിലെ അർവ ഹൈദർ എഴുതി, "അന സിൽവേരയുടെ സംഗീതത്തിൽ സമൃദ്ധവും ഉജ്ജ്വലവുമായ ഭാവനയും തീവ്രമായ അടുപ്പവുമുണ്ട്... മൊത്തത്തിൽ ഇവ മനസ്സിൽ മായാത്ത മുദ്ര പതിപ്പിക്കുന്ന, മുതിർന്നവരുടെ യക്ഷിക്കഥകളാണ്" ദി വേഡ് മാസിക ദി അവിയറിയെ "ഗൂഢവും മനോഹരവുമായ  അതിഭാവുക പ്രേമഗാനങ്ങളുടെ"  " ഒരു ശേഖരം എന്നാണ് വിശേഷിപ്പിച്ചത്.
കൂടാതെ അവരുടെ കവർമൗണ്ട് സിഡിയിൽ 'കൊറോണേഷൻ ഡാൻസ്' എന്ന ട്രാക്ക് 10 ഉം ഉൾപ്പെടുത്തിയിട്ടുണ്ട് കെഎംസി റെക്കോർഡുകളിൽ ദി അവിയറി ഒരു സിഡിയായും ഡിജിറ്റൽ ഡൗൺലോഡായും പുറത്തിറങ്ങിയിട്ടുണ്ട്.
ഒറാക്കിൾ - ലൈവ് ആൽബം (2018)
2015-ൽ, സിൽവേര  മൂന്ന് രാത്രികളിലായി നടന്ന തത്സമയ റെക്കോർഡിംഗുകളുടെ ഒരു പരമ്പരയിൽ ഏഴ് ഭാഗങ്ങളുള്ള ഗാന-ചക്രം റെക്കോർഡുചെയ്‌തു.
പിയാനിസ്റ്റ് ബിൽ ലോറൻസ് (സ്നാർക്കി പപ്പിയിലെ), ഡബിൾ ബാസിസ്റ്റ് ജാസ്പർ ഹോയിബി ഓഫ് ഫ്രോണെസിസ്, ഗായിക/സംഗീതസംവിധായക ജോസഫിൻ സ്റ്റീഫൻസൺ തുടങ്ങിയ പ്രശസ്ത സംഗീതജ്ഞർ പങ്കെടുത്ത ഗാനമായിരുന്നു അത്.
റൗണ്ട്‌ഹൗസ് സ്റ്റുഡിയോ തിയേറ്ററിൽ ഗാനചക്രം റെക്കോർഡുചെയ്‌തു, 2018 ജൂലൈയിൽ ഗിയർബോക്‌സ് റെക്കോർഡുകളിൽ വിനൈൽ, സിഡി, ഡിജിറ്റൽ ഡൗൺലോഡ് എന്നിവയായി പുറത്തിറങ്ങി.
അതേ വർഷം തന്നെ ദി ഗാർഡിയൻ ക്രിട്ടിക്‌സ് പിക്ക് ലിസ്റ്റിൽ (പത്രപ്രവർത്തകൻ ഷാർലറ്റ് റിച്ചാർഡ്‌സൺ ആൻഡ്രൂസ് തിരഞ്ഞെടുത്തത്) ഈ റിലീസ് പട്ടികപ്പെടുത്തി.
കൂടാതെ എഴുത്തുകാരൻ അലക്‌സ് പ്രെസ്റ്റൺ ബിബിസി റേഡിയോ 4 ന്റെ സാറ്റർഡേ റിവ്യൂവിൽ "ഞാൻ കേട്ടിട്ടുള്ളതിൽ വച്ച് ഏറ്റവും മനോഹരമായ സംഗീതങ്ങളിൽ ചിലത്... ബുദ്ധിപരവും, ഗാനരചനാപരമായി സങ്കീർണ്ണവും രസകരവുമാണ്" എന്ന് പ്രശംസിച്ചു.
ദി ഫാബുലിസ്റ്റ് (2022)